 Ọnụ Ọgụgụ 5  Jehova wee gwa Mozis okwu ọzọ, sị:Nye ụmụ Izrel iwu ka ha si nebe unu mara ụlọikwuu kpọpụ onye ọ bụla na-arịa ekpenta na onye ọ bụla ihe na-agbapụta nahụ na onye ọ bụla mkpụrụ obi nwụrụ anwụ mere ka ọ ghara ịdị ọcha.Ma ọ bụ nwoke ma ọ bụ nwaanyị, unu ga-akpọpụ ya. Unu ga-akpọpụ ha ka ha gaa ná mpụga ebe unu mara ụlọikwuu ka ha ghara imerụ ụlọikwuu nke ndị mụ onwe m bi netiti ha.Ụmụ Izrel wee mee otú ahụ, ha wee kpọga ha ná mpụga ebe ha mara ụlọikwuu. Dị nnọọ ka Jehova gwara Mozis, otú ahụ ka ụmụ Izrel mere.Jehova gara nihu ịgwa Mozis, sị:Gwa ụmụ Izrel, sị, Ma nwoke ma nwaanyị, ọ bụrụ na ha emee nke ọ bụla nime mmehie niile ụmụ mmadụ na-eme site nimeso Jehova omume ekwesịghị ntụkwasị obi, mkpụrụ obi nke mere ya, ikpe mara ya.Ha ga-ekwupụta mmehie ha mere, ọ ga-akwụ ụgwọ maka ikpe mara ya, tụkwasịkwa ya otu ụzọ nụzọ ise, ọ ga-ewerekwa ya nye onye ahụ o mejọrọ.Ma ọ bụrụ na onye ahụ o mejọrọ enweghị onye ikwu nke ọ ga-enye ihe ahụ ọ ga-akwụ maka ikpe mara ya, ihe ọ ga-ewetara Jehova maka ikpe mara ya ga-abụ nke onye nchụàjà, ma e wezụga ebule mkpuchi mmehie ọ ga-eji kpuchiere ya mmehie.Onyinye ọ bụla nke si nihe nsọ niile nke ụmụ Izrel, bụ ndị ha ga-enye onye nchụàjà, ga-aghọ nke ya.Ihe nsọ nke onye ọ bụla ga-enye nonyinye ga-abụ nke ya. Ihe ọ bụla onye ọ bụla nyere onye nchụàjà, ihe ahụ ga-aghọ nke onye nchụàjà ahụ.Jehova wee gaa nihu ịgwa Mozis, sị:Gwa ụmụ Izrel okwu, sị ha, Ọ bụrụ na nwunye nwoke ọ bụla ejehie wee meso ya omume ekwesịghị ntụkwasị obi,ya na nwoke ọzọ ewee dinaa, ọbara ọcha ewee pụta, e wee zochiere ya di ya, a chọpụtaghịkwa ya, nwaanyị ahụ nonwe ya emerụwo onwe ya ma ọ dịghị onye gbagidere ya akaebe, e jideghịkwa ya;mmụọ ekworo abanyekwa nime nwoke ahụ, o wee nyowe ikwesị ntụkwasị obi nwunye ya enyo, ya abụrụkwa na nwaanyị ahụ emerụwo onwe ya nezie, ma ọ bụkwanụ ya abụrụ na mmụọ ekworo abanyewo nime ya, o wee nyowe ikwesị ntụkwasị obi nwunye ya enyo, ma, nezie, nwaanyị ahụ emerụghị onwe ya;nwoke ahụ ga-akpọrọ nwunye ya kpọtara onye nchụàjà, wetakwa onyinye, ya bụ, otu ụzọ nụzọ iri nke otu ihe ọtụtụ efa ntụ ọka bali maka nwaanyị ahụ mgbe ọ na-akpọta ya. Ọ gaghị awụsa ya mmanụ ma ọ bụkwanụ tụkwasị ya frankinsens, nihi na ọ bụ àjà ọka ekworo, àjà ọka ncheta nke na-eme ka e cheta njehie.Onye nchụàjà ga-akpọta nwaanyị ahụ nso wee mee ka o guzo nihu Jehova.Onye nchụàjà ga-eji ite ụrọ kuru mmiri nsọ, onye nchụàjà ga-ekporokwa ájá nala ụlọikwuu ahụ, ọ ga-ekponye ya ná mmiri ahụ.Onye nchụàjà ga-emekwa ka nwaanyị ahụ guzo nihu Jehova, ọ ga-atọsakwa ntutu isi nwaanyị ahụ ma dọkwasị àjà ọka ncheta ahụ nọbụ aka ya abụọ, ya bụ, àjà ọka ekworo ahụ, onye nchụàjà ga-ebukwa mmiri na-elu ilu nke na-eweta ọbụbụ ọnụ naka.Onye nchụàjà ga-eme ka ọ ṅụọ iyi, ọ ga-asịkwa nwaanyị ahụ: Ọ bụrụ na o nweghị nwoke gị na ya dinara, ọ bụrụkwa na kemgbe ị nọ nokpuru di gị, i jehiebeghị wee mee ihe ọ bụla na-adịghị ọcha, ka mmiri a na-elu ilu nke na-eweta ọbụbụ ọnụ ghara ime gị ihe ọ bụla.Ma ọ bụrụ na gị onwe gị ejehiewo kemgbe ị nọ nokpuru di gị, ọ bụrụkwa na i merụwo onwe gị, o wee bụrụ na gị na nwoke ọzọ enwewo mmekọahụ, ma e wezụga di gị,Onye nchụàjà ga-eme ka nwaanyị ahụ ṅụọ iyi nke pụrụ iwetara ya ọbụbụ ọnụ, onye nchụàjà ga-asịkwa nwaanyị ahụ: Ka Jehova mee ka ị bụrụ onye a bụrụ ọnụ na onye iyi ọ ṅụrụ ga-ere nisi ya netiti ndị gị, site na Jehova ime ka apata ụkwụ gị kpọnwụọ, meekwa ka afọ gị zaa.Mmiri a nke na-eweta ọbụbụ ọnụ ga-abanyekwa neriri afọ gị iji mee ka afọ gị zaa, meekwa ka apata ụkwụ gị kpọnwụọ. Nwaanyị ahụ ga-asịkwa: Amen! Amen!Onye nchụàjà ga-ede ọbụbụ ọnụ ndị a nakwụkwọ ma saba ha nime mmiri ahụ na-elu ilu.Ọ ga-eme ka nwaanyị ahụ ṅụọ mmiri ahụ na-elu ilu nke na-eweta ọbụbụ ọnụ, mmiri ahụ na-eweta ọbụbụ ọnụ ga-abanye nafọ ya dị ka ihe na-elu ilu.Onye nchụàjà ga-eburu àjà ọka ekworo ahụ naka nwaanyị ahụ ma fegharịa ya nihu Jehova, ọ ga-ewetakwa ya nso nebe ịchụàjà ahụ.Onye nchụàjà ga-ekporokwa ụfọdụ nime àjà ọka ahụ ka ọ bụrụ ihe ncheta ya ma suree ya nọkụ nelu ebe ịchụàjà, e mesịa, ọ ga-eme ka nwaanyị ahụ ṅụọ mmiri ahụ.Mgbe o mesịrị ka nwaanyị ahụ ṅụọ mmiri ahụ, ọ ga-erukwa na ọ bụrụ na o merụrụ onwe ya wee meso di ya omume ekwesịghị ntụkwasị obi, mmiri ahụ nke na-eweta ọbụbụ ọnụ ga-abanye nafọ ya dị ka ihe na-elu ilu, afọ ya ga-azakwa, apata ụkwụ ya ga-akpọnwụkwa, nwaanyị ahụ ga-aghọkwa onye a bụrụ ọnụ netiti ndị ya.Otú ọ dị, ọ bụrụ na nwaanyị ahụ emerụghị onwe ya, o wee bụrụ na ọ dị ọcha, ọ gaghị anata ntaramahụhụ dị otú ahụ; ọbara ọcha ga-eme ka ọ tụrụ ime.Ọ bụ nke a bụ iwu banyere ekworo, ma ọ bụrụ na nwaanyị ejehie mgbe ọ ka nọ nokpuru di ya, o wee merụọ onwe ya,ma ọ bụ, ọ bụrụ na mmụọ ekworo banyere nime nwoke, o wee nyowe nwunye ya enyo na o kwesịghị ntụkwasị obi; ọ ga-eme ka nwunye ya guzo nihu Jehova, onye nchụàjà ga-emezu iwu a dum nebe nwaanyị ahụ nọ.Nwoke ahụ ga-abụ onye ikpe njehie na-amaghị, ma nwunye ya ga-aza ajụjụ maka njehie ya. 